Alžeeria valitsus on püüdnud takistada koguduse kasvu.
Üheks viisiks on tõkestada
võõramaalaste sisserändu või nende riiki elama jäämist.
Kõiges selles on ka Jumalal oma viisid.
Püha Vaimu kaudu juhib Ta meid keskenduma Tema Sõnale.
MINGE KÕIKE MAAILMA
Alžeeria
Minu nimi on Youssef ja olen alžeerlane.
Oleme naisega siinset kogudust juhtinud nüüseks ligi 26 aastat.
Juhime organisatsiooni Operation Mobilisation.
Kui võrrelda Põhja-Aafrika, sh Alžeeria koguduse ajalugu,
siis selle algusaegadel oli kogudus tugev ja elujõuline.
Peale Põhja-Aafrika laienes see ka Euroopasse.
Siinsest kogudusest on tulnud mitmeid naisi ja mehi,
Jumal on suuresti kasutanud.
Näiteks paljude teiste hulgas püha Augustinus.
Lõpuks muutus kogudus nõrgaks.
7. sajandil hakkas levima islam ja vallutas Põhja-Aafrika, sh Alžeeria.
Kogudus ei olnud sisemiselt piisavalt tugev,
et vastuseisu kannatada ning kõige kestel püsima jääda.
12. sajandiks oli kristlus siinses piirkonnas hävinud.
Polnud kogudust ega imesid.
Olukord püsis muutumatuna kuni 15. sajandini.
Sellal tuli siia üks evangelist,
kes traditsioonide kohaselt visati kividega surnuks.
Peale seda vahejuhtumit
pole kuni 1881. aastani tulnud Alžeeriasse ühtki misjonäri.
House of Hope on nüüdseks tegutsenud ligi 13 aastat.
Eesmärgiks on muuta, julgustada, läkitada ja evangeliseerida.
Olin tervisehäirete tõttu 2000. aastal koduravil.
Mul oli kolm maohaavandit.
Olin tohututes valudes ja sain vaid voodis lamada.
Ma ei saanud üles tõusta, et minna sööma või jooma.
Mu naine põetas mind ning tõi mulle süüa.
Püüdsin olukorda välja kannatada.
Nutsin omaette ja vahel tahtsin isegi surra.
Ühel korral sattusin vaatama kristlikku telekanalit.
Seal näidati Reinhard Bonnke tervenemiskoosolekut Keenias.
Nägin, kuidas vigased ja pimedad said terveks.
Bonnke palvetas inimeste eest Jeesuse Kristuse nimel.
Hakkasin ka ise palvetama.
Ütlesin: Jumal, kes neid tervendab, võib seda ka minule teha.
Usus pöördusin Jumala poole ja palvetasin Tema nimel.
Ütlesin: Kristus, kui saad
ka mind tervendada, siis tee palun ime.
Tõotasin anda oma elu Talle, kui saa terveks.
Palvetasin Bonnkega saate lõpus.
Lõpuks ta andis inimestele võimaluse tunnistada oma patud Jumalale.
Palvetasin tema järgi.
Jumal puudutas mind, kui hakkasin magama jääma
ning ma sain täiesti terveks.
Tervenesin nii ishiasest kui ka maohaavanditest.
Käisin ka arstivastuvõtul ja mind tunnistati täiesti terveks.
Meedia on ääretult tõhus ja Jumalast antud vahend
et jõuda evangeeliumiga ka siia, Alžeeriasse.
Kristlike telekanalite ja meediamisjoni kaudu
saame jõuda mitmetesse kodudesse, linnadesse ja küladesse.
Kõik piirangud justkui kaovad.
Meil on väga oluline mõista, et moslemid võivad
pöörduda kristlusesse, saada üle hirmust,
et kuulutada evangeeliumit ja jagada oma tunnistust.
Olen Karim ja pärinen Tizi Ouzost.
Mul on naine ja kuus last.
Olen Dalia.
Enne kui sain teada Kristusest, siis tundsin end vangina.
Ma ei rääkinud kellelegi enda läbielamisest.
Rääkisin vaid Jumalale, kes valitseb üle kõige.
Kannatasin ja nutsin.
Nutsin oma valust Jumala ees ja teadsin, et Ta mõistab mind.
Kõige raskemal ajal nägin unenäo.
Selles käisin ühes suures hoones.
Oli nii hirmul ja üritasin põgeneda.
Avasin ukse ja nägin meest,
kes kandis valgeid rõivaid ja tal oli hall habe.
Ta ütles mulle, et ma ei kardaks.
Palusin, et ta päästaks mind, mille peale ta vastas noogutusega.
Sellest päevast peale võtsin Jeesuse vastu oma vabastajana
Telesaate kaudu õppisime Jumalat tundma.
Jumal on muutnud meie elu ja oleme maitsnud Tema rõõmu.
Jumal aitas probleeme lahendada.
Peale seda läksime abikaasaga esmakordselt kirikuteenistusele.
Olime seal täiesti võõrad.
Kui mu abikaasa tuli usule, siis võttis ta ka mind kirikusse kaasa.
Jumal muutis minu mehe südame.
Jumal tervendas mind nii füüsiliselt kui hingeliselt.
Ennist olin väga närviline ning ka lõin enda naist.
Jumal tegi aga minu elus ime.
Minust sai uus inimene ning naise peksmine lakkas.
Mul oli tema vastu enam armastust.
Koos läksime ka Jumalale lähemale.
Jumal taastas meievahelise rahu.
Jumal tervendas ka meie suhte oma lastega,
samuti suhted oma vanematega, sh oma emaga.
Jumala õnnistus oli üle kogu meie perekonna.
Minu perest on 14 inimest andnud oma elu Kristusele.
Soovisime õppida Jumala Sõna.
Jumal vastas meie palvetele, kui käisime leeris.
Ta lubas meile, et saame veelgi Tema Sõna õppida.
Peagi pärast seda helistas meile vend Tarek ja küsis,
kas tahaksime minna Timoteose piiblikooli.
Tahtsime rohkem õppida Jumala Sõna,
et olla õnnistuseks uskmatutele ning rääkida neile Jumala Sõna.
Jumal andis meile võimaluse minna Timoteose piiblikooli.
Jumal andis meile visiooni Timoteose kooli loomiseks.
Tollal polnud Alžeerias õppekava,
et valmistada usklikke evangeeliumi Euroopasse viimiseks.
Hetkel on meil hästi väljakujunenud õppeprogramm.
Ühe aastase õppeperioodi vältel õpitakse jüngerlust ja juhtimist.
Jumal soovis, et oleksime Tema Sõnaga kooskõlas.
Kristuse ihuski peame kõik olema ühel meelel.
Meil on hea meel sellest, mida Jumal on meie suhetes teinud.
Võib-olla poleks ma seda lõpetanud, kui oleksin siia üksi tulnud.
Kahtlen, kas ka mu naine oleks ilma minuta tulnud.
Jumal tahtis, et läheksime kooli ja palvetaksime Tema plaani pärast.
Võiksin öelda, et enne seda puudus meil lähedane abielusuhe.
Tema käis tööl ja mina olin kodus.
Nüüd veedame koos aega ning kuulame üksteist.
Järelevalvemeeskond tegeleb peamiselt telekommunikatsiooniga
kõikide kontaktisikutega kristlikes telekanalites.
Leian, et see järelevalvemeeskond
on üks peamine strateegia, et siingi rajatakse kogudus,
mitte üksnes Kabylie regioonis, kus on teateid ärkamisest,
vaid ka väljaspool Kabyliet, mis on Alžeeria loodepiirkonnas.
Usun, et nende kristlike telesaadeteta ja -kanalite
ning ilma järelevalvemeeskonnata oleks projekt kui katkine kalavõrk.
Katkise võrguga kala ei püüa.
Olen Racid, pärinen Alžeeriast.
Tegelen koguduse rajamistööga.
Olen Racidi naine, Leila.
Palume Jumalat abimeeskonna ja ka koguduse rajamise osas.
Käesolevalt plaanime rajada kogudust
ning tahame Alžeerias uute koguduste teket.
Eriti araabia aladel, kus pole kokkupuudet kogudusega.
Esiteks plaanime kuulutada evangeeliumi.
Seda võib teha otse, st silmast silma
või ka läbi meediaallikate, nagu televisioon, raadio ja internet.
Kui kogu elu antakse Kristusele, siis suureneb kogudus paratamatult.
Koguduses õpetame uutele usklikele kristluse põhitõdesid.
Tähtis on seejuures mõista moslemite seisukohta.
Nendeni jõudes ehitame kui silla nende rahvani.
Kui me ei raja nendega suhet ega võida nende usaldust,
siis nad ei hakka ka kuulama ja kogu ettevõtmine on võimatu.
Räägin teile ühest juhtumist.
Rääkisin kord ühe moslemiga.
Rääkisin talle Jumala armastusest ja Tema suhtest inimestega.
Ta rääkis, et oli 19 aasta vältel käinud mošees,
kuid kuulis esimest korda kelleltki midagi sellist Jumalast.
Sealne imaam ei rääkinud midagi Jumala armastusest.
Ta igatses tunda Jumalat ning suhelda Temaga,
kuid ta ei teadnud, kuidas seda täpselt teha.
Alžeeria uskumuste kohaselt ei oma naised mingit väärtust.
Jumalale on aga naine hinnaline.
Selle uskumuse kohaselt tunneb naine end alaväärsena.
Naised julgesid mulle rääkida enda probleemidest
nii suhetes meestega kui nende töökohtades.
Meil on hea võimalus rääkida naistele Jumala armastusest
ning kinnitada neile, et nad on Jumala silmis väärtuslikud,
samuti et nad on meestega võrdsed ja Jumal lõi naised eraldi isiksuseks.
Räägin teile loo naisest nimega Amina.
Ta on ühe koguduseliikme naine.
Kuuldes, et ta mehest sai kristlane, tekkis nende vahel tüli
mille tõttu läks naine vahel oma vanemate juurde.
Naise vend palvetas tema pärast.
Me kõik tegime seda.
Jumal juhtis asjaolusid nii, et me saime minna selle naise koju.
Kõnelesime erinevatel teemadel ja rääkisime talle ka Jeesusest.
Arutlesime kristluse üle.
Naine oli kuuldust täiesti hämmastunud.
Palvetasime ka tema eest.
Kinnitasime talle, et Jumal juhatab teda.
Järgneval ööl sai ta Jumalalt ilmutuse.
Ta nägi valgust, mis ütles talle: "Mina olen tee."
See oli Jeesuse hääl.
Nüüdsest käib ta koos mehe ja lastega koguduses.
Ta on usklik ja julgustab oma meest mitmeti.
Järelevalvemeeskond kontakteerub üsna mitmete isikutega,
keskmiselt 10-15 inimesega päevas.
Täna hommikul tegin kokkuarvestuse,
et ühe aastaga sai meeskond keskmiselt 5500 kontaktisikut.
Jumala armastus innustab meid.
Tema armastus aitab ja julgustab evangeeliumi kuulutamisel.
Mäletan selgelt päeva, mil võtsin Kristuse vastu.
See oli vapustav hetk.
Minu elu kõige õnnelikum päev.
Peale seda palvetasin Jumala poole:
Aita mul õnnistada neid, kes vajavad Sinu armastust.
Enne seda otsust oli minu elu täis raskuseid.
Olin mitmel viisil ori.
Täpsemalt alkoholi, tubaka ja uimastite ori.
Kui võtsin Jeesuse vastu, siis ta vabastas mind patust.
Ta vabastas mind kõigist nendest asjadest.
Ta tervendas minu hinge.
Olen Sarah ja pärinen Oranist.
Mul on kaks last ja olen üksikvanem.
Elan turvakodus.
Tänan Jumalat selle kodu eest, sest see on tõeline õnnistus.
Mul oli mõningaid probleeme perega.
Kogu pere elab Prantsusmaal.
Nad otsivad Alžeeriasse elupaika.
Enne elasin Prantsusmaal oma venna juures.
Pere ei aktsepteerinud seda, et minust sai kristlane.
Õde ja vend kritiseerisid mind.
Nad pidasid vandenõu ning viskasid mu tänavale.
Õnneks oli Jumal minuga.
Tänan Jeesust.
Mul oli tõeliselt raske.
Ma ei suutnud uskuda, et mu oma pere viskas mind tänavale.
Naisele on see raskem kui mehele.
Mehed on selles suhtes tugevamad.
Tänan üksnes Jumalat,
sest probleemide keskel valmistas Ta mulle väljapääsu.
Tema on Jumal ja mina Tema tütar.
Tänan Jumalat, et leidsin turvakodu.
Jumal ütles mulle,
et kõik tuleb kasuks neile, kes Teda armastavad.
Ühel päeval keset seda ootusaega rääkis vend Ahmed Jumala Sõna.
Turvakodus ülistame Jumalat ja palvetame koos kahe õega.
Kui keegi on saanud Jumalalt sõnumi, siis ta räägib sellest ja palvetame.
Lõpus täname Jumalat ning läheme siis tööle.
Õde Kahina on hakanud õpetama sisemisest tervenemisest.
Selle kaudu oleme õppinud end üksteisele tutvustama.
Võime olla kristlased, kuid samas elada vääralt,
kui me ei anna kogu oma elu Kristusele.
Meil on alati olnud südames,
et enamik sisse- ja väljaminekutest oleks kohalikul tasandil.
Arenguruumi on veel palju,
kuid oleme suutnud luua töökohti näiteks põllumajandus valdkonnas.
Mul on oma tuba turvakodus.
Elan usklikest vendade ja õdede keskel.
Mulle nii meeldib, et mul on siin töökoht.
Minu uus perekond hoolitseb minu eest hästi.
Keegi ei pea olema üksi.
Jumal on juhatanud mind selle õige perekonnani.
Palvetan Jumala poole, et saaksin olla õnnistuseks Alžeeria noortele.
Palvetan Alžeeria rahva eest.
Mitmed on teel hukatusse ja nende hulgas ka palju noori.
Tunnen kaastunnet nende naiste osas,
kes elavad, nagu mina enne Kristusega tutvumist.
Oleme valmis Jumala kutseks.
Täitugu Tema tahe meie elus.
Me ei karda, sest miski ei saa lahutada meid Jumala armastusest.
Tema on meie Issand.
Jumal on lubanud olla meiega kuni lõpuni.
Loodame Talle ega karda,
sest miski ei saa meid Temast lahutada.
Minu isiklik unistus on näha Alžeeria kogudust tugevnemas
Jumala tundmises, armastamises ja teenimises.
Soovin näha juhte Jumalas kasvamas ja vaimuande koguduses levimas.
Kuna Alžeeria kogudusel on olnud tohutu mõju sajandite vältel,
siis palvetame, et see oleks juhtiv misjoniriik
nii Araabiamaades kui Euroopas.
Sellele ma loodan.
Tõlge: Mailis Mägi